
PRAVILNIK O KORIŠĆENJU TOKENA NA MANIFESTACIJI
1. Svrha sistema tokenizacije
Sistem tokenizacije uveden je radi jednostavnijeg, transparentnijeg i kontrolisanog procesa prodaje proizvoda tokom trajanja manifestacije. Token predstavlja internu obračunsku jedinicu koja se koristi za kupovinu proizvoda na događaju i kasniju zamenu za poklon vaučere (Gift kartice). 
2. Definisanje tokena
· Organizator manifestacije izrađuje tokene i određuje njihovu nominalnu vrednost. 
· Preporuka je da postoji samo jedna vrednost tokena radi lakšeg upravljanja sistemom. 
· Token može biti izrađen u formi kartice sa jedinstvenim serijskim brojem, što predstavlja preporučeni model zbog bolje kontrole i praćenja.  
3. Prodaja tokena
· Tokom trajanja manifestacije organizuje se poseban prodajni pult za kupovinu tokena. 
· Na prodajnom pultu se vrši evidentiranje svake transakcije putem fiskalne kase. 
· Prodaju obavlja angažovano osoblje koje vodi evidenciju o količini preuzetih i prodatih tokena. 
· Organizator vodi evidenciju o ukupnom broju proizvedenih i izdatih tokena. 
4. Korišćenje tokena na manifestaciji
· Učesnici koriste tokene kao sredstvo plaćanja za proizvode i usluge dostupne tokom manifestacije. 
· Cene proizvoda iskazuju se isključivo u celobrojnom broju tokena. 
· Nije predviđeno korišćenje delimičnih vrednosti tokena. 
· Nakon prodaje svojih proizvoda, učesnici prikupljaju ostvarene tokene koji predstavljaju osnov za ostvarivanje prava na poklon vaučere. 
5. Zamena tokena za Poklon kartice
· Zamena tokena za Poklon kartice vrši se po završetku manifestacije.  
· Za zamenu se organizuje poseban pult, fizički odvojen od pulta za prodaju tokena. 
· Na pultu za zamenu nalazi se odgovorna osoba zadužena za prijem tokena i izdavanje Poklon kartica. 
· Prilikom zamene vrši se kontrola odnosa između broja prikupljenih tokena i vrednosti izdatih Poklon kartica.  
· Cilj ovog procesa je obezbeđivanje potpune transparentnosti i kontrole distribucije nagrada. 
6. Administracija i kontrola
· Organizator vodi evidenciju o ukupnom broju proizvedenih, distribuiranih i vraćenih tokena. 
· Sva izdavanja Poklon kartica evidentiraju se od strane odgovorne osobe na pultu za zamenu
· Evidencija mora omogućiti proveru usklađenosti između broja prikupljenih tokena i izdatih Poklon kartica. 
7. Preporučeni operativni model
Preporučeni model podrazumeva da se Poklon kartice pripreme unapred i da se njihova distribucija vrši odmah nakon završetka manifestacije na posebnom, namenski organizovanom pultu. Ovaj model omogućava jednostavniju logistiku, efikasniju kontrolu procesa i bržu distribuciju nagrada učesnicima. 

